**Ingrid Schjølberg** (født 26. mai 1965 i Bodø) er en norsk forsker. Hun er professor i marin kybernetikk ved Institutt for marin teknikk, NTNU og dekan ved Fakultet for informasjonsteknologi og elektroteknikk (IE) samme sted. I tillegg var hun en periode leder for NTNUs tematiske satsningsområde NTNU Havrom.

Utdannelse og karriere
----------------------

Schjølberg var ferdig utdannet sivilingeniør i teknisk kybernetikk fra NTH i 1991. I 1996 oppnådde hun graden dr.ing. samme sted, med avhandlingen *Modeling and control of underwater robotic systems.*

Hun arbeidet en lang periode (2001–2013) som forsker og forskningsleder ved SINTEF IKT, Anvendt kybernetikk. Det siste av disse årene var hun tilknyttet Institutt for teknisk kybernetikk ved NTNU, som førsteamanuensis II. Fra 2013 har hun hatt ulike stillinger ved NTNU. Hun var først prosjektdirektør ved NTNU AMOS, et senter for fremragende forskning (2013–2014); deretter direktør for NTNUs satsningsområde NTNU Havrom (2014–2019). I 2015 ble hun ansatt som professor ved Institutt for marin teknikk, NTNU, etter først å ha vært professor II ved instituttet i 2014–2015. Stillingen som professor har hun fortsatt (per 2019), i tillegg til at hun, fra august 2019, er ansatt som dekan ved Fakultet for informasjonsteknologi og elektroteknikk.

I 2012 ble ROBOTNOR – Centre for Advanced Robotics formelt åpnet i Trondheim, et senter for avansert robotikk som ble etablert etter initiativ fra Schjølberg, som selv ledet det de første årene.

Publikasjoner
-------------

I tillegg til å skrive artikler i vitenskapelige tidsskrifter, formidler Schjølberg informasjon om hav og havforskning gjennom kronikker i dagsaviser og skriver jevnlig i NTNU Oceans blogg.

* (no) Publikasjoner av Ingrid Schjølberg i BIBSYS
* (no) Publikasjoner av Ingrid Schjølberg i forskningsdokumentasjonssystemet CRIStin
* Schjølbergs profil i Google Scholar Besøkt 10. desember 2019

Verv og medlemskap (utvalg)
---------------------------

* 2007–2013 Leder for ROBOTNOR
* 2009–2013 Styremedlem MASKON AS
* 2014–2016 Styremedlem Inventas AS
* 2015–2017 Styremedlem WaterLinked AS.
* 2016– Styremedlem NTNU TTO AS.
* 2019– Styremedlem Akvaplan-niva AS.
* 2017– Styremedlem SINTEF OCEAN AS.
* 2017– Styremedlem NIVA Norsk Institutt for Vannforskning.

Referanser
----------

1. ↑  Opheim, Aagot (20. januar 2021). «(+) NTNU har fått åtte nye sjefer i dag». *adressa.no*. Besøkt 27. januar 2021.  *lenke til informasjon om ny dekanperiode 2021–2025*
2. ↑  NTH ble integrert i NTNU i 1996
3. ↑  Mikkelsen, Solveig (6. juni 2019). «Ingrid Schjølberg ansatt som ny dekan på IE-fakultetet». *universitetsavisa.no*. Besøkt 12. desember 2019.
4. ↑  «About us». *ROBOTNOR*. Besøkt 12. desember 2019.
5. 1 2  «Ingrid Schjølberg - NTNU». *www.ntnu.no*. Besøkt 12. desember 2019.
6. ↑  steinar. «Styret». *NTNU Technology Transfer AS* **(engelsk)**. Besøkt 12. desember 2019.
7. ↑  «Akvaplan-niva AS - Tromsø - Roller og kunngjøringer». *www.proff.no*. Besøkt 12. desember 2019.
8. ↑  «Management and board». *SINTEF* **(engelsk)**. Besøkt 12. desember 2019.
9. ↑  «Styre og årsberetning». *NIVA* **(norsk)**. Arkivert fra originalen 4. august 2019. Besøkt 12. desember 2019.

Eksterne lenker
---------------

* «Ingrid Schjølberg - NTNU». *www.ntnu.no*. Besøkt 10. desember 2019.  *Schjølbergs profilside på ntnu.no*
* Sund, Steinar (7. desember 2016). «Utvikler neste generasjons roboter». *Tu.no* **(norsk)**. Besøkt 12. desember 2019.